།རྗེ་དྭགས་པོ་ལྷ་རྗེས་མཛད་པའི་ཕྱག་རྒྱ་ཆེན་པོ་རྡོ་རྗེ་
ཡེ་ཤེས་ཀྱི་དབང་དང༌། ཕག་མོའི་གཞུང་མདོ་
དང་བཅས་པ་བཞུགས་སོ། །
·དཔལ་རྡོ་རྗེ་རྣལ་འབྱོར་མ་ལ་ཕྱག་འཚལ་ལོ། །ཕྱག་རྒྱ་ཆེན་པོ་རྡོ་རྗེ་ཡེ་
ཤེས་ཀྱི་དཀྱིལ་འཁོར་དུ་སིན་དྷུ་རའི་དབང་བསྐུར་བ་ནི། དང་པོ་བྱམས་པ་དང་
སྙིང་རྗེ་བྱང་ཆུབ་ཀྱི་སེམས་བསྒོམས་ལ། རང་གི་སྐུ་གསུང་ཐུགས་ལས་འོད་ཟེར་
འཕྲོས་པས་དཀྱིལ་འཁོར་སྟོང་པར་བསྒོམ། དེའི་ངང་ལས་རང་ཉིད་རྡོ་རྗེ་རྣལ་
འབྱོར་མ་ཞལ་གཅིག་ཕྱག་གཉིས་སྤྱན་གསུམ་པ། གཅེར་བུ་སྐྲ་གྱེན་དུ་བརྫེས་པ།
མཆེ་བ་ཅུང་ཟད་གཙིགས་པ། ཕྱག་གཡས་ན་གྲི་གུག །གཡོན་ཐོད་པ་དང་ཁ་ཊཾ་
ག་མཆན་ཁུང་ན་བཅུག་པ། · ཞབས་གཡས་བསྐུམ་པ་གཡོན་བརྐྱང་བ། འཁོར་
མཁའ་འགྲོ་ མ་བཞིས་ བསྐོར་བ། དེ་ཡང་མདུན་ༀ་ཌཱ་ཀི་ནཱི་ཧཱུཾ་ཧཱུཾ་ཕཊ། དུ་མཁའ་འགྲོ་
མ་ནག་མོ། །གཡོན་ༀ་ལཱ་མཱ་ཡེ་ཧཱུཾ་ཧཱུཾ་ཕཊ། ལཱ་མཱ་ལྗང་གུ། རྒྱབ་ཏུ་དུམ་སྐྱེས་ཨོཾ་ཁཎྜ་རོ་ཧི་ནཱི་
ཧཱུཾ་ཧཱུྃ་ཕཊ། མ་དམར་མོ། །གཡས་སུ་ ༀ་རཱུ་པི་ནཱི་ཧཱུཾ་ཧཱུཾ་ཕཊ། གཟུགས་ཅན་ མ་སེར་མོ། །དེ་
རྣམས་གཡས་གྲི་གུག །གཡོན་ཐོད་པ་བསྣམས་པ། སྤྱན་གསུམ་པ་ གཅེཪ་ བུ་
གཡོན་བརྐྱང་བའོ། །དེ་ནས་བསྙེན་པ་གྲུབ་ཚད་ཅིག་བསྐྱལ་ལ། དེ་ནས་མེ་ལོང་
ལ་དྲིའམ་ ཆང་ གིས་ རླན་བཏབ་ ལ། སིནྡྷུ་བཙགས་ལ་གསེར་གྱི་ སྙུ་གུས་ ཆོས་
འབྱུང་། གྲུ་ གསུམ་ ཉིས་བརྩེགས་ བྲིས་པའི་ནང་དུ། ༀ་ སརྦ་ བུདྡྷ་ ཌཱ་ཀཱི་ནཱི་ཡེ།
བཛྲ་ ཝརྞ་ནཱི་ཡེ། ། བཛྲ་བཻ་རོ་ཙ་ནཱི་ཡཻ་ཧཱུྃ་ཧཱུྃ་ཧཱུྃ་ཕཊ་ཕཊ་ཕཊ་སྭཱ་ཧཱ། ཞེས་དགོད།
4
276-154

ཕྱག་རྒྱ་ཆེན་པོ་རྡོ་རྗེ་ཡེ་ཤེས་ཀྱི་དབང་དང་ཕག་མོའི་གཞུང་།
ལོགས་རྣམས་སུ་གཡུང་དྲུང་རིས་རེ་རེ་དགོད། དེ་ནས་མཎྜལ་བྱས་ཏེ། བཙག་
དམར་པོས་གྲུ་གསུམ་གཉིས་བརྩེགས་བྲི། ལོགས་རྣམས་སུ་གཡུང་དྲུང་རིས་རེ་
རེ་དགོད། དེའི་དབུས་ སུ་མན་ཛི་ལ་དར་དམར་པོའི་སྟེང་དུ་མེ་ལོང་གཞག །
མཆོད་ རྫས་ ཡང་ མར་ མེ་ བདུན། ལྷ་ བཤོས་ བདུན། ཟན་ ཏོག་ བདུན། ཤལྷུ་
བདུན། མེ་ཏོག་ཕུང་པོ་བདུན། དེའི་མཐའ་མ་མཆོད་པ་རྣམ་པ་ལྔས་བསྐོར། ཁྱད་
པར་མེ་ཏོག་དམར་པོ་ལ་སོགས་པའི་རིགས་མང་པོ་དང་། ཨ་ཀ་རུ་དང་དུ་རུ་ཀ་
ལ་སོགས་པའི་དྲི་མང་པོ་དང་། ཚོགས་ཀྱི་མཆོད་པ་ནི་ཤའི་རིགས་མང་པོ་དང་།
ཤིན་ཏུ་ཞིམ་པའི་ཆང་མང་པོ་དང་། འབྲས་ཆེན་པོར་ཁུར་བ་ལ་སོགས་པའི་ཟས་
སྣ་མང་པོ་བསགས་ལ། དེ་ནས་ཐོད་པ་མཚན་ཉིད་དང་ལྡན་པར་ཆང་བླུགས།
དེའི་ནང་དུ་བདུད་རྩི་བླུགས་ལ་བཞག །
དེ་ ནས་ ཡང་ སྐད་ ཅིག་ མས་ ལྷར་ བསྐྱེད་ལ། སྔགས་བརྒྱ་ རྩ་བརྒྱད་ ལ་
སོགས་པ་གྲུབ་ཚད་བསྐྱལ། དེ་ནས་མེ་ལོང་གི་ཡིག་འབྲུ་ལ་སྐད་ཅིག་མས་རྣལ་
འབྱོར་མ་བསྐྱེད། གཡུང་དྲུང་རིས་བཞི་ལ་མཁའ་འགྲོ་རང་བསྒོམས་པ་དང་འདྲ།
མ་བཞི་བསྐྱེད་མདུན་ནས་གཡོན་སྐོར་དུ། རང་དང་རྡོ་རྗེ་རྣལ་འབྱོར་མ་གཉིས་ཀྱི་
ཐུགས་ཀ་ནས་འོད་ཟེར་སྤྲོས་ཏེ། ཨུ་རྒྱན་ནས་རྣལ་འབྱོར་མ་འཁོར་བཅས་སྤྱན་
དྲངས་མེ་ལོང་གི་ལྷ་ལ་བསྟིམས་ལ་གཉིས་སུ་མེད་པར་བསམས་ཏེ། དེ་བརྟན་
པར་བྱ་བའི་ཕྱིར་མེ་ལོང་ལ་དམིགས་ ལ་ ༀ་བཾ་ལས་ཕག་མ་མོ་མ་དམར་མོ། ཧཾ་ཡཾ་ལས་གཤིན་
རྗེ་མ་སྔོན་མོ། ཧྲི་མཾ་ལས་རྨོངས་བྱེད་མ་དཀར་མོ། ཧྲི་ཧྲི་ལས་སྐྱོང་བྱེད་མ་སེར་མོ། ཧཱུཾ་ཧཱུཾ་ལས་སྲེག་བྱེད་མ་
ལྗངཁུ། ཕཊ་ཕཊ་ལས་ཙཎྜི་ཀ་སྔོ་སྐྱ་བསྐྱེད་ལ་མཆོད། སྔགས་ ཉི་ ཤུ་ རྩ་ གཅིག་ བཟླས། དེ་ ནས་
ལག་པ་གཡོན་པའི་མཐེབ་སྲིན་གྱིས་ཐོད་པའི་ཆང་ལ་གྲུ་གསུམ་ཟླུམ་སྐོར་བདེ་བའི་
276-155

མེས་པོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ། ༼༢༽
བརྡའ། གྲུ་གསུམ་སྟོང་པ་ཉིད་ཀྱི་བརྡའ། གཉིས་ བརྩེགས་ བྲི་ བའི་ ཚུལ་ དུ་ བྱ།. དབུས་ སུ་
ཧྲཱིཿལས་ཕག་མོ་སེར་མོ་བསྐྱེད། དེ་ནས་ཐོད་པའི་ཆང་གིས་ལག་པའི་ལྷ་མཆོད་དེ་
ཞུ་བས་ཆང་དང་གཉིས་སུ་མེད་པར་བསམས་ཏེ། ལག་པ་ཐོད་ཆང་ཁར་ཁ་སྦུག་
སྟེ། དེས་ཕག་མོ་སེར་མོའི་སྤྱི་བོར་ཕུག་ལ་ཕག་མོ་ཞུ་སྟེ་ཆང་དང་རོ་གཅིག་ཏུ་
བདུད་རྩིར་སོང་བར་བསམས་ཏེ། ཆང་དེས་རྫས་དང་ཚོགས་ལ་གཏོར་བས་ཚོགས་
བྱིན་ གྱིས་ བརླབ་ པ་ ལ་ འདོད་ཡོན་ལྔ་ཟག་མེད་ཀྱི་བདུད་རྩིར་སོང་བར་བསམས་ཏེ། ཐམས་ཅད་རྣལ་
འབྱོར་མའི་རང་བཞིན་དུ་སོང་བར་བསམ་སོགས་ པ་ གཞན་བྱ་ མི་ དགོས། དེ་ ནས་ ཉེ་ བའི་
སྙིང་པོ། ཨོྃ་ཧྲཱི་ཧཱུྃ་ཨོཾ་ཧྲཱི་ཏྲཾ་བཛྲ་བཛྲ་བུཎྱེ་ཨཱཿཧཱུྃ་སྭཱ་ཧཱ། ལ་སོགས་པས་མཆོད་པ་
རྣམས་དབུལ་ལོ། །
དེ་ནས་བསྟོད་པ་ནི། ཧཱུཾ་དག་པ་ཆེན་པོའི་གཞལ་ཡས་ནས། །རྡོ་རྗེ་མཁའ་
འགྲོ་གཤེགས་སུ་གསོལ། །མི་འགྱུར་གནས་པའི་གཞལ་ཡས་ནས། །སངས་རྒྱས་
མཁའ་འགྲོ་གཤེགས་སུ་གསོལ། །གཏེར་འབྱུང་ཡིད་བཞིན་གཞལ་ཡས་ནས། །
རིན་ཆེན་མཁའ་འགྲོ་གཤེགསུ་གསོལ། །ཤེས་རབ་བཙུན་མོའི་བྷ་ག་ནས། །པདྨ་
མཁའ་འགྲོ་གཤེགས་སུ་གསོལ། །དུར་ཁྲོད་ཆེན་པོའི་གནས་བརྒྱད་ནས། །ལས་
ཀྱི་མཁའ་འགྲོ་གཤེགས་སུ་གསོལ། །འཇིག་རྟེན་སྣ་ཚོགས་གཞལ་ཡས་ནས།
སྣ་ ཚོགས་ མཁའ་འགྲོ་གཤེགས་སུ་གསོལ། །ནུབ་ཕྱོགས་ཨུ་རྒྱན་ གཞལ་ ཡས་
ནས། །རྡོ་རྗེ་ཕག་མོ་གཤེགས་སུ་གསོལ། །རྡོ་རྗེ་ཕག་མོ་བདེ་གཤེགས་ཡུམ་ནས། །
དོན་དེ་དི་རིང་གྲུབ་པར་མཛོད་ཀྱི་བར་གྱིས་བསྟོད་དོ། །
དེ་ནས་གསོལ་བ་གདབ་པ་ནི་སིནྡྷ་ར་ལ་མེ་ཏོག་འཐོར། ཕྱག་འཚལ་དུ་
བཅུག །བླ་མ་རྡོ་རྗེ་འཛིན་པ་ལ་སོགས་པ་བླ་མ་རྣམས་དང་། རྡོ་རྗེ་རྣལ་འབྱོར་མ་
།
276-156

ཕྱག་རྒྱ་ཆེན་པོ་རྡོ་རྗེ་ཡེ་ཤེས་ཀྱི་དབང་དང་ཕག་མོའི་གཞུང་།
རྣམས་དང་། དཔའ་བོ་དཔའ་མོ་དང་། མཁའ་འགྲོ་མ་རྣམས་དང༌། སངས་རྒྱས་
དང་བྱང་ཆུབ་སེམས་དཔའ་ཐམས་ཅད་ལ། བདག་མིང་འདི་ཞེས་བགྱི་བ་ཕྱག་
འཚལ་ཞིང་སྐྱབས་སུ་མཆིའོ། །བདག་མིང་འདི་ཞེས་བགྱི་བ་ལ། དེ་བཞིན་ཉིད་
ཀྱི་ཡེ་ཤེས་ནམ་མཁའ་ལྟ་བུས་གང་བར་མཛད་དུ་གསོལ། སྨིན་པར་མཛད་དུ་
གསོལ། ཡོངས་སུ་སྨིན་པར་མཛད་དུ་གསོལ། ཤིན་ཏུ་སྨིན་པར་མཛད་དུ་གསོལ།
བདུད་རྩི་ནོར་བུ་ཞེས་ལན་གསུམ་བརྗོད་དོ། །
དེ་ནས་བླ་མ་ལ་ཕྱག་བྱས་ལ་མདུན་དུ་བཞག་ལ་བསྒོམ་དུ་གཞུག་པའམ།
ཡང་ན་བྱིན་བརླབ་བྱ་སྟེ་བདུད་རྩི་ལྔས་བྱུགས་པའི་མཎྜལ་སྟེང་དུ་བཞག་ལ་བླ་མ་
ལ་མཎྜལ་གླིང་བཞི་རི་རབ་དང་བཅས་པ་དབུལ་དུ་གཞུག །བླ་མ་དང་བུདྡྷ་ཐ་དད་མེད་པར་བལྟར་གཞུག །
བླ་ན་མེད་པའི་ཐེག་པ་ལ་དད་པ་བསྐྱེད། བར་དུ་མེ་ཏོག་ཐོགས་རྐང་པ་གཉིས་གཤིབས། ལག་པ་
གཉིས་རྡོ་ རྗེ་བསྡམས་ པ་ ལས་གུང་མོ་གཉིས་བརྐྱང་། ལྟག་པ་དགྱེད་བྱས་ ལ།
འོག་རླུང་དྲངས་སྟེང་རླུང་མནན་ལ། རྣལ་འབྱོར་མ་དང་བླ་མ་ཐ་མི་དད་པར་སྤྱི་
བོར་བསྒོམ་དུ་བཅུག་ལ། དཔྲལ་བའམ་ལྟེ་བ་གང་རུང་དུ་མེ་ལོང་ཆོས་འབྱུང་
བསམས་ལ། ཤེས་པ་གཏད་དུ་བཅུག །སྔགས་དང་སྒྲ་དང་ཏིང་ངེ་འཛིན་གྱིས་
འབེབས་ པར་ བྱའོ། །དམིགས་པ་གཏོད་དུ་བཅུག་པ་རང་གི་ལྟེ་བའི་སྔགས་སློབ་མའི་ལྟེ་བར་བཅུག་
སྟེ། ལྟེ་བ་དང་དཔྲལ་བ་གཉིས་ཀ་ནས་འོད་ཟེར་བྱུང་བར་བསམ། རང་རྡོ་རྗེ་འབྱོར་མའི་སྙིང་ག་ནས་འོད་
ཟེར་སྤྲོས་པས་སློབ་མའི་སྙིང་གར་འབུགས་པར་བསམ། དེས་ མ་ ཕེབས་ ན་ འགྱེད་དུ་བཅུག་ ལ་
དེ་ལྟར་བྱའོ། །ཐུགས་བབས་ན་སྤྲོས་བྲལ། གསུང་བབས་ན་སཾ་སྐྲྀ་ཏའི་སྐད་ལ་
སོགས་པ་ཆོས་སྨྲ། སྐུ་བབས་ན་ལུས་འདར་བ་དང་། འཕར་བ་གར་བྱེད་པ་འབྱུང་
ངོ་། །
---
276-157

མེས་པོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ། ༼༢༽
དེ་རྣམས་ནི་ཐུན་མོང་དུ་འགྲོ། དེ་ནས་མེ་ལོང་གི་ལྷ་ལ་མེ་ཏོག་འཐོར་
ཕྱག་བྱས་ལ། ཡང་རང་ལ་ཕྱག་འཚལ་དུ་བཅུག་པ་སྟེ། མདུན་དུ་བཞག་ལ་མདའ་
གཞུ་ བསྟན། དཀྱིལ་འཁོར་འདིར་ཞུགས་པས་བུམ་པའི་དབང་གི་དོད་ཡིན། དེ་ ནས་ ཕག་ མགོ་
བསྟན། དེ་ནས་ཐོད་པ་བསྟན། དེ་ནས་རྡོ་རྗེ་རྒྱ་གྲམ་བསྟན། འོ་ཁྱོད་ལ་དང་པོ་
མདའ་གཞུ་བསྟན་པ་ཐབས་ཤེས་རབ་ཡ་མ་བྲལ་བའི་བརྡའ་ཡིན། ལྷ་ཡབ་ཡུམ་
ཞལ་སྦྱོར་དུ་བསྒོམ་པར་དབང་བའི་བརྡའ་ཡིན། དེ་ནས་ཕག་མགོ་བསྟན་པ་
རྟོག་མེད་ཀྱི་ཡེ་ཤེས་སྒོམས་ཤིག་པའི་བརྡའ་ཡིན། དེ་ནས་རྡོ་རྗེ་རྒྱ་གྲམ་བསྟན་པ་
དེ་ཕྲིན་ལས་རྣམ་པ་བཞི་ལ་དབང་བའི་བརྡའ་ཡིན་པས། དེས་བུམ་པའི་དབང་ངོ་
སྤྲད་པའོ། །
པ་དེ།
དེ་ནས་ ལྕེ་ ཐོག་ཏུ་ འོ་མ་ ལ་ སོགས་ པ་བདུད་རྩི་རིལ་བུ་ཆང་དང་སྦྱར་བ་སྲན་མ་ཙམ་
མངར་བ་བཞག་ལ། ། དེ་མིད་ ལ་སྤྱི་ གཙུག་ ནས་ རྐང་ མཐིལ་དང་པོ་མགྲིན་པ་དང་། དེ་
ནས་ལྟེ་བ་དང་། སྤྱི་བོ་ཡན་ ཆད་ དུ། དེ་ནས་ལུས་ཐམས་ཅད་བདེ་བས་གང་བར་བསྒོམ། བདེ་ བ་
ཕྲིལ་ཕྲིལ་བསྒོམས་ཤིག་བྱས་ལ་ཨེན་ཅིག་བསྡད། དེ་ནས་བདེ་བ་ལ་བརྟེན་པའི་
མི་རྟོག་པ་སྒོམ་དུ་བཅུག་ལ། དེ་གསང་དབང་གི་དོད་ཡིན་པས་དེས་རྩ་རླུང་སྒོམ་
པ་ལ་དབང་། དེ་ནས་བདེ་བ་ལ་བརྟེན་ནས་མི་རྟོག་སྔོན་དུ་བཅུག་པ་དེ་ཤེས་རབ་
ཡེ་ཤེས་ཀྱི་དོད་ཡིན། ཡེ་ཤེས་བརྡས་མཚོན་པ། དེས་རྟོག་ མེད་ཀྱི་ཡེ་ཤེས་ སྒོམ་ པ་ ལ་
དབང་། དེ་ནས་ལག་མཐིལ་བསྟན་ལ་ཅི་འདུག་བྱ། དེ་ནས་རྡོ་རྗེ་ཅིག་བཞག་ལ་
ཅི་ འདུག་ བྱ། འོ་ ཁྱོད་ ལ་ ལག་ ཅི་ཡང་མ་མཐོང་བ་དེ་ཆོས་ཐམས་ཅད་མ་སྐྱེས་པའི་བརྡའ། པ་
སྟོང་པ་བསྟན་པ་དེ། ཆོས་ཐམས་ཅད་སྐྱེ་བ་ངོ་བོ་ཉིད་ཀྱི་བརྡའ། མེད་པའི་བརྡའ་ཡིན།
དེ་ནས་རྡོ་རྗེ་བཞག་པ་དེ་སྣང་གྲགས་ཐམས་ཅད་ཀྱང་གློ་བུར་བའི་བརྡའ་ཡིན།
276-158

ཕྱག་རྒྱ་ཆེན་པོ་རྡོ་རྗེ་ཡེ་ཤེས་ཀྱི་དབང་དང་ཕག་མོའི་གཞུང་།
ཡིན།
དེ་ནས་སེ་གོལ་གསུམ་གཏོགས་པ་དེ། ཆོས་ཐམས་ཅད་དུ་མ་རོ་གཅིག་པའི་བརྡ་
དེ་རྣམས་དབང་བཞི་པའི་དོད་ཡིན། ཕྱག་རྒྱ་ཆེན་པོ་བརྡའི་སྒོ་ནས་ངོ་སྤྲད་
པ་བྱ་བ་ཡིན། དེ་ནས་སེམས་ངོ་སྤྲད་པ་ཡིན་ཏེ། ཕྱག་རྒྱ་ཆེན་པོའི་གནས་མཆོག་
ན། ། །བྱང་ ཆུབ་ སེམས་ དཔའ་ སྤྱོད་ པའི་ བློ་ གྲོས་བཞུགས། །ཞེསབྱ་ བ་ ཐེང ས་
གསུམ་བསྐྱར་ལ་ཕྱག་རྒྱ་ཆེན་པོ་བསམ་དུ་མེད་པའི་བརྡའོ། །
དེ་ ནས་ སིན་ རའི་ ཡེ་ ཤེས་སེམས་ དཔའ་གཤེགས། དམ་ ཚིགས་སེམས་
དཔའ་ རང་ དང་ སློབ་ མའི་ སྙིང་ གར་བསྡུའོ། །ཚོགས་བཟའ། དེ་ནས་རང་གཞན་ཐམས་
ཅད་ཕག་མོར་གནས་པས་ཚོགས་ལ་རོལ། དེ་ནས་ད་ལའི་ལྷ་ལ་ཟས་ཕུད་གཏོར་ཏེ་ཐིམ་པར་བསམ། ཆོས་
སྐྱོང་ལ་གཏོར་མ་དབུལ། ཤ་ཅིག་དང་། ཟན་ཅིག་ནངས་པར་བུ་མོ་འདོད་པའི་མདས་
མ་ཕོབ་པ་ཅིག་ལ་བྱིན། ཐོད་པའི་ཆང་ལ་དང་པོ་ཟླུམ་བསྐོར་ཅིག་བྱས་པ་ནི་བདེ་
བའི་ བརྡའ། ། གྲུ་ གསུམ་ དེ་ སྟོང་ པའི་བརྡའ། དབུས་ ཀྱི་ ཐིག་ ལེ་ རང་ རིག་ པའི་
བརྡའ། དེའི་སྟེང་དུ་རོ་རྡོ་རྗེ་མ་བསྐྱེད། བླ་མ་སངས་རྒྱས་ཐ་དད་མེད་པར་སྒོམ་དུ་
གཞུག །བླ་ན་མེད་པའི་ཐེག་པ་ལ་དད་པ་རབ་ཏུ་བསྐྱེད་ན། འགྲུབ་པ་ནི་བྱིན་
གྱིས་བརླབས་ནས་ཤེས་པར་བྱ་སྟེ། རྣལ་འབྱོར་མའི་བྱིན་རླབས་བླ་མ་ཪིན་པོ་
ཆེའི་ཐུགས་ནས་ཕྱུང་བ་རྫོགས་སོ།།
I །།
༈ བླ་མ་རྣམས་ལ་ཕྱག་འཚལ་ལོ། །དང་པོ་བྱང་ཆུབ་ཀྱི་སེམས་སྔོན་དུ་
སོང་བས། སྐད་ཅིག་གིས་རང་ཉིད་ལྷ་མོར་བསྒོམས་པའི་སྙིང་གར་པཾ་ལས་པདྨའི་
སྟེང་དུ་ཧྲཱིཿབསམ། དེ་ནས་འོད་ཟེར་འཕྲོས་པས། ཇོ་མོ་འཁོར་བཅས་མདུན་ གྱི་
ནམ་མཁར་སྤྱན་དྲངས་ལ། ཇོ་མོ་དང་བླ་མ་ཐ་མི་དད་དུ་བསམས་ལ་ཡན་ལག་
བདུན་པ་བྱའོ། །དེ་ནས་ལྷ་གཤེགས་སུ་གསོལ། བཛྲ་མུ༔ཞེས་ཡིད་ཀྱིས་བྱའོ། །
276-159

མེས་པོའི་ཤུལ་བཞག་ལས། སྒམ་པོའི་གདན་རབས་རིམ་བྱོན་གྱི་གསུང་འབུམ། ༼༢༽
།
མཆོད་པ་
སྭ་བྷཱ་ཝས་སྟོང་པར་བསམ། སྟོང་པའི་ངང་ལས་རང་ཉིད་སྐད་ཅིག་གིས་རྣལ་
འབྱོར་མར་བསྐྱེད་ལ། ལྟེ་བར་གྲུ་གསུམ་མེའི་དཀྱིལ་འཁོར། དེའི་དབུས་སུ་པདྨ་
འདབ་མ་བརྒྱད་ཀྱི་དབུས་ཧྲཱིཿ དེ་ལས་འོད་ཟེར་འཕྲོས། སེམས་ཅན་ཐམས་ཅད་
ལ་ཕོག་པས། སེམས་ཅན་ཐམས་ཅད་ཀྱི་སྡིག་སྒྲིབ་སྦྱངས་ཏེ། ཐམས་ཅད་ ཕག་
མོར་གྱུར་ནས། ཚུར་འདུས་ཧྲཱིཿལ་ཐིམ་ཡོངས་སུ་གྱུར་པ་ལས་ཕག་མོའོ།
རྡོ་རྗེ་ཕག་མོ་ལ་གཏོར་མ་འབུལ་བར་འདོད་པས། ཐོད་པ་དུམ་བུ་གཅིག་
པ་ལ་སོགས་པར།·ཤ་ཆང་བདུད་རྩི་ལ་སོགས་པའི་གཏོར་མ་དང་།
བཤམས། དེ་ནས་རང་ལྷར་བསམས་ནས། སྭ་བྷཱ་ཝའི་སྔགས་ཀྱིས་སྟོང་པར་བྱས་
པའི་གཏོར་མའི་འོག་ཏུ་ཡཾལས་རླང་གི་དཀྱིལ་འཁོར་གཞུའི་དབྱིབས་ལྟ་བུ་བ་
དན་དང་ལྡན་པ། དེའི་སྟེང་དུ་རཾ་ལས་མེའི་དཀྱིལ་འཁོར་ཟུར་གསུམ་པ་མེ་འོད
དང་ལྡན་པ། དེའི་སྟེང་དུ་ཀཾ་ལས་ཐོད་པའི་སྐྱེད་པུ་གསུམ། དེའི་སྟེང་དུ་ཨཱཿ ལས་
ཐོད་པ་རྒྱ་ཆེ་བའི་ནང་དུ